section_heading: Neovisne godine
paragraph_text: 1918. nastavljena je proizvodnja samo modela 11. Do kraja proizvodnje 1926. je doživio nekoliko izvedenica, a ukupno je proizvedeno 6000 primjeraka. U međuvremenu je osnivač Wilbur Gunn preminuo 1920., pa je tvornicu preuzeo Colin Parbury. Krajem 1925. je krenula proizvodnja novog modela, 14/60. koji je također proizveden u nekoliko izvedbi. 1933. pojavio se i potpuno novi model, Rapier, do 1938. proizveden u nešto više od 500 primjeraka. No Lagondu 1935. potresaju financijski problemi, pa ju je kupio Alan Good. On je pozvao W. O. Bentleya, koji je nekoliko godina prije svoju tvrtku Bentley prodao Rolls-Royceu, da mu se pridruži kao dizajner Lagondinih automobila. On je poziv prihvatio i dizajnirao novi Lagondin automobil, LG45. Prije početka Drugog svjetskog rata dizajnirao je i model V12, a 1940. kompletna Lagondina proizvodnja prestaje.